**Budapest Főváros XI. Kerület Újbuda Önkormányzata Képviselő-testületének**

34/2021. (X. 25.) önkormányzati rendelete

**a közösségi együttélés alapvető szabályairól és ezek elmulasztásának jogkövetkezményeiről szóló 2/2013. (I. 29.) önkormányzati rendelet módosításáról**

Budapest Főváros XI. Kerület Újbuda Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, a Magyarország helyi önkormányzatiról szóló 2011. évi CLXXXIX. törvény 8. § (1) bekezdés b) pontjában meghatározott feladatkörében eljárva a következőket rendeli el:

**1. §**

(1) A közösségi együttélés alapvető szabályairól és ezek elmulasztásának jogkövetkezményeiről szóló 2/2013. (I. 29.) önkormányzati rendelet 8/B. §-a a következő (1a) és (1b) bekezdéssel egészül ki:

„(1a) Az a szórakozó hely, vendéglátó üzlet, árusító hely és az egyéb szolgáltatást nyújtó üzlet üzemeltetője, aki

*a)* nyitvatartási ideje alatt - a bejárat közvetlen környezetében - nem helyez el a várható forgalomnak megfelelő mennyiségű közhasználatú hulladékgyűjtő edényt, vagy

*b)* a közhasználatú hulladékgyűjtő edény javításáról, pótlásáról, rendszeres ürítéséről és tisztántartásáról nem gondoskodik,

megsérti a közösségi együttélés alapvető szabályait, ezért természetes személy esetében százötvenezer forintig, jogi személy és jogi személyiséggel nem rendelkező szervezet esetében ötszázezer forintig terjedő közigazgatási bírsággal sújtható.

(1b) Az (1a) bekezdés alól kivételt képeznek a tömegforgalmat bonyolító ingatlan üzemeltetői.”

(2) A közösségi együttélés alapvető szabályairól és ezek elmulasztásának jogkövetkezményeiről szóló 2/2013. (I. 29.) önkormányzati rendelet 8/B. § (2) bekezdése helyébe a következő rendelkezés lép:

„(2) Az (1) és (1a) bekezdésben meghatározott cselekmények elmulasztása miatt a közterület-felügyelő ötvenezer forintig terjedő helyszíni bírságot szabhat ki.”

**2. §**

Ez a rendelet 2021. december 1-jén lép hatályba.

|  |  |
| --- | --- |
| **dr. László Imre****polgármester** | **Vargáné dr. Kremzner Zsuzsanna****jegyző** |